De mange slektene som er plassert i Tricholomataceae har mange fellestrekk som kan ses med det blotte øyet, men mest vesentlig er mikroskopiske karakterer. De har for eksempel lyse sporer, noe som kan iakttas i et mikroskop, eller ved å ta et sporeavtrykk. Foruten dette karaktertrekket kan man utelukke andre lignende sopper ved å utelukke sopper med ett eller flere av de følgende karaktertrekkene: slimete overflate, frie skiver, ytre hylster, myke voksaktige skiver eller knoll ved foten. Noen få arter kan ha ring, men det er et unntak fra regelen.